Source: http://www.unric.org/fi/perustietoa-yksta/25922
Timestamp: 2015-11-27 13:41:34+00:00
Document Index: 15466165

Matched Legal Cases: ['tuomioistuin ', 'Tuomioistuin ', 'Tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'Tuomioistuin ']

I Luku
Perjantai, 27 marraskuuta 2015	Siirry pääsisältöön
YK omalla kielelläsi	DanskDeutschΕλληνικάEnglishEspañolFrançaisÍslenskaItalianoNederlandsNorskPortuguêsSuomiSvenska
EtusivulleYleistietoa UNRICistaUNRICin käsikirjasto BrysselissäYhteystiedot	Artikkelin indeksi
II Luku
III Luku
IV Luku
V Luku
JPAGE_CURRENT_OF_TOTALKansainvälisen Tuomioistuimen perussääntö 1 artikla
Yhdistyneiden Kansakuntien peruskirjalla järjestön oikeudelliseksi
pääelimeksi perustettu Kansainvälinen tuomioistuin järjestetään ja
toimii tämän perussäännön määräysten mukaan. I Luku
Tuomioistuimen järjestysmuoto
Tuomioistuimen muodostavat riippumattomat tuomarit, jotka valitaan
heidän kansallisuuteensa katsomatta henkilöistä, jotka nauttivat
suurinta siveellistä arvonantoa ja täyttävät ylimpien oikeusvirkojen
hoitamiseen kunkin kotimaassa vaadittavat ehdot tai joilla
oikeusoppineina on yleisesti tunnustettu pätevyys kansainvälisen
oikeuden alalla. 3 artikla
1. Tuomioistuimen muodostaa viisitoista jäsentä. Siihen ei voi kuulua enempää kuin yksi saman valtion kansalainen. 2. Henkilöä, jota kysymyksen ollessa hänen jäsenyydestään
tuomioistuimessa, voitaisiin pitää useamman kuin yhden valtion
kansalaisena, on pidettävä sen valtion kansalaisena, jossa hän
tavallisesti käyttää yksityisoikeudellisia ja valtiollisia oikeuksiaan.
1. Yleiskokous ja turvallisuusneuvosto valitsevat tuomioistuimen
jäsenet Pysyvän välitystuomioistuimen kansallisten ryhmien esittämästä
henkilöluettelosta jäljempänä mainittujen määräysten mukaan. 2. Niiden Yhdistyneiden Kansakuntien jäsenten kohdalta,
jotka eivät ole edustettuina Pysyvässä välitystuomioistuimessa,
esitetään ehdokkaat niiden kansallisten ryhmien taholta, jotka niiden
hallitukset tätä tarkoitusta varten asettavat samojen perusteiden
mukaan, kuin vuonna 1907 tehdyn, kansainvälisten riitaisuuksien
rauhanomaista selvittelyä koskevan Haagin yleissopimuksen 44 artikla määrää Pysyvän välitystuomioistuimen jäsenten vaalista. 3. Erityisten sopimusten puuttuessa yleiskokous määrää
turvallisuusneuvoston suosituksesta ehdot, joilla tuomioistuimen
jäsenten vaaliin voi ottaa osaa sellainen valtio, joka on yhtynyt tähän
perussääntöön, mutta ei ole Yhdistyneiden Kansakuntien jäsen. 5 artikla
1. Vähintään kolme kuukautta ennen vaalipäivää on Yhdistyneiden
Kansakuntien pääsihteerin kehoitettava kirjallisesti tähän
perussääntöön yhtyneisiin valtioihin kuuluvia Pysyvän
välitystuomioistuimen jäseniä samoin kuin kansallisten ryhmien jäseniä,
jotka on valittu 4 artiklan 2 momentin mukaan, määräajan kuluessa
kansallisten ryhmiensä nimessä tekemään ehdotuksen henkilöistä, jotka
täyttävät tuomioistuimen jäsenille asetetut vaatimukset. 2. Mikään ryhmä ei saa esittää enempää kuin neljä
henkilöä, joista enintään kaksi saa olla sen omia kansalaisia. Missään
tapauksessa ei ehdokkaiden lukumäärä saa olla täytettävien paikkojen
kaksinkertaista määrää suurempi. 6 artikla
On suotavaa, että kukin kansallinen ryhmä, ennen kuin se ryhtyy
asettamaan ehdokkaita, tiedustelee maansa korkeimman oikeuden,
oikeustieteellisten tiedekuntien ja oikeustieteellisten opetuslaitosten
sekä kansallisten oikeustieteellisten akatemiojen ja kansainvälisten
oikeustieteellisten akatemiojen kansallisten osastojen mielipidettä. 7 artikla
1. Pääsihteeri laatii aakkosellisen luettelon kaikista täten
ehdotetuista henkilöistä. Ainoastaan nämä henkilöt ovat vaalikelpoisia,
lukuunottamatta 12 artiklan 2 momentissa mainittua tapausta. 2. Pääsihteeri toimittaa tämän luettelon yleiskokoukselle ja turvallisuusneuvos-tolle. 8 artikla
Yleiskokous ja turvallisuusneuvosto toimittavat toisistaan riippumatta tuomioistuimen jäsenten vaalin. 9 artikla
Jokaisessa vaalissa on valitsijamiesten pidettävä mielessä, että
tuomioistuimen jäseniksi valittavista henkilöistä kukin
henkilökohtaisesti täyttää vaaditut ominaisuudet ja että lisäksi
saadaan varmuus siitä, että he kokonaisuutena edustavat sivistyksen
päämuotoja ja maailman tärkeimpiä oikeusjärjestelmiä. 10 artikla
1. Valituiksi ovat tulleet ne, jotka yleiskokouksessa ja turvallisuusneuvostossa ovat saaneet ehdottoman äänten enemmistön. 2. Turvallisuusneuvostossa tapahtuvassa äänestyksessä, oli kysymyksessä
tuomarien tai jäljempänä 12 artiklassa mainitun lautakunnan jäsenten
vaali, ei ole tehtävä mitään eroa turvallisuusneuvoston pysyvien ja
vaihtuvien jäsenten välillä. 3. Jos useampi kuin yksi saman valtion kansalainen saa
ehdottoman äänten enemmistön sekä yleiskokouksessa että
turvallisuusneuvostossa, katsotaan ainoastaan vanhin näistä valituksi. 11 artikla
Jos ensimmäisen vaalikokouksen jälkeen paikkoja vielä on täyttämättä,
pidetään samalla tavalla toinen ja tarvittaessa kolmas vaalikokous. 12 artikla
1. Jos kolmannen vaalikokouksen jälkeen vielä jää täyttämättömiä
paikkoja, voidaan milloin tahansa, joko yleiskokouksen tai
turvallisuusneuvoston pyynnöstä, asettaa kuusi jäsentä käsittävä
sovittelulautakunta, jonka jäsenistä yleiskokous nimittää kolme ja
turvallisuusneuvosto kolme, nimeämään ehdottomalla äänten enemmistöllä
kuhunkin vapaaseen paikkaan yhden ehdokkaan yleiskokouksen ja
turvallisuusneuvoston, kummankin erikseen, hyväksyttäviksi. 2. Sovittelulautakunta voi yksimielisellä päätöksellä
ehdokasluetteloon ottaa henkilöitä, jotka täyttävät vaaditut ehdot,
vaikka heidän nimiään ei olisikaan 7 artiklassa mainitussa luettelossa.
3. Jos sovittelulautakunta toteaa, ettei se kykene
toimittamaan vaalia, tuomioistuimen jo valitut jäsenet täyttävät
turvallisuusneuvoston määräämän ajan kuluessa vapaat paikat valiten
uudet jäsenet niistä henkilöistä, jotka ovat saaneet ääniä joko
yleiskokouksessa tai turvallisuusneuvostossa. 4. Jos tuomarien äänet jakautuvat tasan, ratkaisee vanhimman tuomarin ääni. 13 artikla
1. Tuomioistuimen jäsenet valitaan yhdeksäksi vuodeksi ja heidät
voidaan valita uudelleen; mikäli on kysymys tuomioistuimen
ensimmäisessä vaalissa valituista tuomareista, päättyy kuitenkin viiden
tuomarin toimikausi kolmen vuoden kuluttua ja viiden muun tuomarin
kuuden vuoden kuuluttua. 2. Tuomarit, joiden toimikaudet päättyvät
edellämainittujen ensimmäisten kolmen ja kuuden vuoden kuuluttua,
määrätään arvonnalla, jonka pääsihteeri suorittaa välittömästi
ensimmäisen vaalin jälkeen. 3. Tuomioistuimen jäsenet pysyvät virassa, kunnes
heidän paikkansa uudelleen täytetään. Senkin jälkeen he käsittelevät
loppuun ne asiat, joihin he ovat jo ryhtyneet. 4. Jos tuomioistuimen jäsen eroaa, eronpyyntö on
osoitettava tuomioistuimen puheenjohtajalle toimitettavaksi edelleen
pääsihteerille. Paikka tulee avoimeksi viimeksimainitun tiedonannon
tapahtuessa. 14 artikla
Vapautuneita paikkoja täytettäessä noudatetaan ensimmäisessä vaalissa
käytettyä menettelytapaa, ottaen huomioon seuraava määräys: kuukauden
kuluessa vapautumisen jälkeen pääsihteerin on lähetettävä 5 artiklan
edellyttämät kehoitukset turvallisuusneuvoston määrätessä vaalipäivän. 15 artikla
Jos tuomioistuimen jäsen on valittu sellaisen jäsenen sijalle, jonka
toimikausi ei ole kulunut umpeen, hän hoitaa virkaa edeltäjänsä
toimikauden loppuun. 16 artikla
1. Tuomioistuimen jäsenet eivät saa hoitaa minkäänlaista poliittista
tai hallinnollista tointa eivätkä ryhtyä mihinkään muuhun luonteeltaan
ammattimaiseen toimintaan. 2. Tässä suhteessa epäselvät tapaukset ratkaisee tuomioistuin. 17 artikla
1. Tuomioistuimen jäsenet eivät saa toimia asiamiehinä, neuvonantajina tai asianajajina missään oikeusjutussa. 2. He eivät saa ottaa osaa sellaisen asian ratkaisuun, jossa he
aikaisemmin ovat toimineet jommankumman asianosaisen asiamiehenä,
neuvonantajana tai asianajajana, kansallisen tai kansainvälisen
tuomioistuimen tai jonkin tutkintakomission jäsenenä tai missä muussa
ominaisuudessa tahansa. 3. Tässä suhteessa epäselvät tapaukset ratkaisee tuomioistuin. 18 artikla
1. Tuomioistuimen jäsen voidaan erottaa virastaan vain, jos hän toisten
jäsenten yksimielisen käsityksen mukaan ei enää täytä vaadittuja
edellytyksiä. 2. Tuomioistuimen pääsihteeri ilmoittaa tästä virallisesti Yhdistyneiden Kansakuuntien pääsihteerille. 3. Tästä ilmoituksesta on seurauksena, että paikka tuomioistuimessa joutuu avoimeksi. 19 artikla
Tuomioistuimen jäsenet nauttivat virkaansa hoitaessaan diplomaattisia erioikeuksia ja vapauksia. 20 artikla
Tuomioistuimen kunkin jäsenen tulee ennen virkaan astumistaan
julkisessa istunnossa antaa juhlallinen vakuutus, että hän suorittaa
tehtävänsä täysin puolueettomasti ja tunnontarkasti. 21 artikla
1. Tuomioistuin valitsee kolmeksi vuodeksi puheenjohtajansa ja varapuheenjohtajansa; heidät voidaan valita uudelleen. 2. Tuomioistuin nimittää pääsihteerinsä ja voi ryhtyä toimenpiteisiin muiden tarvittavien virkamiesten nimittämiseksi. 22 artikla
1. Tuomioistuimen toimipaikaksi on määrätty Haag. Tuomioistuin voi
kuitenkin kokoontua ja toimia muualla, kun se harkitsee siihen syytä
olevan. 2. Puheenjohtajan ja pääsihteerin on asuttava vakinaisesti tuomioistuimen toimipaikassa. 23 artikla
1. Tuomioistuin on koolla pysyvästi, paitsi tuomioistuimen lomien aikana, joiden ajankohdat ja pituudet se itse määrää. 2. Tuomioistuimen jäsenillä on oikeus määräaikaisiin lomiin, joiden
ajankohdan ja pituuden tuomioistuin määrää ottaen huomioon Haagin
etäisyyden heidän kotipaikastaan. 3. Tuomioistuimen jäsenten on aina oltava
tuomioistuimen käytettävinä, paitsi jos he ovat lomalla tai estyneinä
sairauden tai muun vakavan syyn takia, joka on asianmukaisesti
perusteltu puheenjohtajalle. 24 artikla
1. Jos joku tuomioistuimen jäsenistä katsoo, ettei hänen jostakin
erityisestä syystä tulisi ottaa osaa jonkin asian ratkaisuun, on hänen
ilmoitettava siitä puheenjohtajalle. 2. Jos puheenjohtaja katsoo, että jonkun tuomioistuimen
jäsenen jostakin erityisestä syystä ei tulisi ottaa osaa jonkin asian
käsittelyyn, on hänen ilmoitettava siitä tälle jäsenelle. 3. Jos tällöin tuomioistuimen jäsen ja puheenjohtaja ovat eri mieltä, ratkaisee tuomioistuin asian. 25 artikla
1. Ellei tässä perussäännössä ole nimenomaan toisin edellytetty,
tuomioistuin suorittaa sille kuuluvat tehtävänsä täysiistunnossa. 2. Edellyttäen että tuomioistuimen päätösvaltaisuutta
varten käytettävinä olevien jäsenten luku ei laske alle yhdentoista,
tuomioistuimen ohjesääntö voi sallia, että yksi tai useampi tuomari
voidaan olosuhteiden mukaan ja vuorojärjestyksessä vapauttaa
osallistumasta tuomioistuimen istuntoihin. 3. Tuomioistuin on päätösvaltainen yhdeksän jäsenen ollessa läsnä. 26 artikla
1. Tuomioistuin voi milloin hyvänsä asettaa yhden tai useamman jaoston,
joissa on, sen mukaan kuin tuomioistuin päättää, vähintään kolme
tuomaria, käsittelemään tiettyihin asiaryhmiin kuuluvia asioita, kuten
esim. työsuhteita sekä kauttakulkuja yhdysliikennettä koskevia asioita.
2. Tuomioistuin voi milloin hyvänsä asettaa jaoston
käsittelemään tiettyä asiaa. Tällaisen jaoston tuomarien luvun määrää
tuomioistuin asianosaisten suostumuksella. 3. Tässä artiklassa edellytetyt jaostot käsittelevät asioita ja tekevät niissä päätöksiä, jos asianosaiset sitä pyytävät. 27 artikla
26 ja 29 artiklassa edellyttyjen jaostojen päätökset katsotaan tuomioistuimen antamiksi. 28 artikla
Asianosaisten suostumuksella 26 ja 29 artiklassa edellytetyt jaostot
voivat kokoontua ja suorittaa tehtäviään muuallakin kuin Haagissa. 29 artikla
Asiain nopeaa käsittelyä varten tuomioistuin asettaa vuosittain viisi
tuomaria käsittävän jaoston ratkaisemaan asioita summittaismenettelyn
perusteella, milloin asianosaiset sitä pyytävät. Lisäksi määrätään
kaksi tuomaria sellaisen tuomarin varalle, joka on estynyt
osallistumasta istuntoon. 30 artikla
1. Tuomioistuin vahvistaa toimintaansa varten ohjesäännön, jonka mukaan
se toimii. Erityisesti se määrää oikeudenkäyntijärjestyksensä. 2. Tuomioistuimen ohjesääntöön voidaan ottaa määräys
apujäsenistä, jotka osallistuvat tuomioistuimen tai sen jaostojen
istuntoihin ilman äänestysoikeutta. 31 artikla
1. Jokaisen asianosaisen kansalaisuutta olevat tuomarit säilyttävät
oikeutensa ottaa osaa tuomioistuimessa vireillä olevan asian
käsittelyyn. 2. Jos tuomioistuimeen kuuluu jonkin asianosaisen
kansalaisuutta oleva tuomari, voi jokainen muu asianosainen valita
jonkun henkilön tuomioistuimeen tuomariksi. Tämä on ensi sijassa
valittava henkilöistä, joita on ehdotettu 4 ja 5 artiklan mukaan. 3. Jos tuomioistuimeen ei kuulu minkään asianosaisen
kansalaisuutta olevaa tuomaria, voi kukin asianosainen määrätä tuomarin
edellisessä momentissa mainitulla tavalla. 4. Tämä artikla koskee myös 26 ja 29 artiklassa
mainittuja tapauksia. Tällöin on puheenjohtajan kehoitettava yhtä tai
tarvittaessa kahta tuomioistuimen jäsentä, jotka ovat jaoston jäseniä,
luovuttamaan paikkansa sellaisille tuomioistuimen jäsenille, jotka ovat
kysymyksessä olevien asianosaisten kansalaisuutta, ja, jollei sellaisia
ole tai jos heillä on este, asianosaisten erityisesti valitsemille
tuomareille. 5. Kun samalla puolella on useita
asianosaisia, luetaan heidät edellämainittuja määräyksiä sovellettaessa
yhdeksi asianosaiseksi. Tässä suhteessa epäselvät tapaukset ratkaisee
tuomioistuin. 6. Tämän artiklan 2, 3 ja 4 momentin mukaan valittujen
tuomarien on täytettävä tämän perussäännön 2 artiklassa, 17 artiklan 2
momentissa sekä 20 ja 24 artiklassa määrätyt ehdot. He ottavat osaa
asiain ratkaisuun täysin tasa-arvoisina virkatoveriensa kanssa. 32 artikla
1. Tuomioistuimen jäsenet saavat vuosipalkan. 2. Puheenjohtaja saa erityisen vuosipalkkion. 3. Varapuheenjohtaja saa erityisen palkkion kultakin päivältä, jona hän suorittaa puheenjohtajan tehtäviä. 4. Tuomarit, jotka on valittu 31 artiklan mukaan ja jotka eivät ole
tuomioistuimen jäseniä, saavat korvauksen kultakin päivältä, jolloin he
suorittavat tehtäviään. 5. Nämä palkat, palkkiot ja korvaukset määrää yleiskokous. Niitä ei saa vähentää toimikauden kestäessä. 6. Pääsihteerin palkan määrää yleiskokous tuomioistuimen ehdotuksesta. 7. Yleiskokouksen hyväksymässä ohjesäännössä määrätään ehdot, joiden
mukaan tuomioistuimen jäsenille ja pääsihteerille myönnetään eläkkeet,
sekä ehdot, joiden mukaan tuomioistuimen jäsenet ja pääsihteeri saavat
korvauksen matkakuluistaan. 8. Palkat, palkkiot ja korvaukset ovat vapaat kaikista veroista. 33 artikla
Yhdistyneet Kansakunnat suorittaa tuomioistuimen kulut yleiskokouksen päättämällä tavalla. Edellinen - Seuraava >>	AJANKOHTAISTA 2015
KehitystavoitteetIlmastonmuutosYK-kinoUNRICin uutiskirjeYK:n tapahtumakalenteri	YK:N TOIMINTA
Perustietoa YK:staPääsihteeriTaloudellinen ja sosiaalinen kehitysRauha ja turvallisuusIhmisoikeudetHumanitaarinen toimintaKansainvälinen oikeusYK:n virallinen sivustoLinkkejä	MUUTA
UutisarkistoUNRICin kampanjatTeema: RuokajäteInternal VoicesTyömahdollisuudet ja työharjoittelu YK:ssa	Sosiaalinen media
Boko Haram pitää edelleen Nigeriaa kauhun vallassa.
UNRIC Feed Entries	Terms of UseCopyrightPrivacy Note	UNITED NATIONS Copyright 2015	Yhdistyneiden kansakuntien alueellinen tiedotuskeskus